《嘉泽》
元代·范梈

嘉泽遍群物，山郭余寒收。日临公馆静，聊足散优游。

古松含晚公，春桂吐新柔。树声鸟语和，苔径蚓行周。

念彼农亩士，生涯托岩幽。虽无岂弟贤，亦免旷鳏忧。

而我委素业，布衣以遨游。谬通金闺籍，一志旅荒陬。

还归吏乡部，胡宁心不休？深承采菲意，终负伐檀羞。

庭闱迩江外，何时溯扁舟？谁能违天命？且复尽人谋。

作者简介：范梈（pēng）（1272—1330）元代官员、诗人，与虞集、杨载、揭傒斯齐被誉为“元诗四大家”。字亨父，一字德机，人称文白先生，清江（今江西樟树）人。历官翰清江林院编修、海南海北道廉访司照磨、福建闽海道知事等职，有政绩，后以疾归。其诗好为古体，风格清健淳朴，用力精深，有《范德机诗集》。